კომიძუ-დერა
კიომიძუ-დერა (清水寺) — ბუდისტური სატაძრო კომპლექსი ხიგასიამაში, კიოტოს რაიონში (იაპონია). სრული სახელია Otovasan Kiyomizudera (音 羽山 清水寺) აღმოსავლეთ კიოტოში. ეს არის ქალაქის ერთ-ერთი მთავარი ღირსშესანიშნაობა. 1994 წელს კიომიძუს ტაძარი იუნესკოს მსოფლიო მემკვიდრეობის სიაში შეიტანეს. ტაძარი დაარსდა 778 წელს. თანამედროვე შენობები 1633 წლით თარიღდება. კიომიძუ-დერა, იაპონურად „სუფთა წყლის ტაძარი“. კომპლექსის 16 შენობა იაპონიის მთავრობამ „მნიშვნელოვან კულტურულ საკუთრებად“ გამოაცხადა. ყველაზე ცნობილი, ნამდვილი ეროვნული საგანძური მისი მთავარი დარბაზია. დარბაზში წყალობისა და თანაგრძნობის ბუდისტური ქალღმერთის კანონ ბოსაცუს უძველესი ქანდაკება დგას. დარბაზის გრძელი აივანი ტყეს გადაჰყურებს. გაზაფხულზე იქიდან აყვავებული ალუბლების ხედი იშლება, შემოდგომით კი გაყვითლებული ნეკერჩხლის ფოთლები ჩანს. 1997 წლის მონაცემებით, კიომიძუ-დერა მოიცავს 242 მ 2 ფართს ძირითადი შენობები მდებარეობს ოტოვას მთის შუა კალთაზე. ოტოვას მთის ძირას, ქალაქ კიოტოს აღმოსავლეთით. კიომიძუს პირველი ტაძარი 798 წელს ააშენეს. მას შემდეგ იქ სულ ტაძრები იდგა. ხანგრძლივი არსებობის მანძილზე ტაძარი რამდენჯერმე დაინგრა მიწისძვრების და ხანძრების შედეგად, მაგრამ აღადგინეს პირვანდელი ფორმით. ამჟამინდელი უბრალო, ხის „მთავარი დარბაზი“ 1633 წელს აშენდა ლურსმნის გარეშე. სახურავი და კანონ მოსაცუს სამლოცველო იშვიათი ძელქვის ღეროსგან გამოჭრილ სვეტებზე დგას. ამ სამლოცველოში მსურველებს მხოლოდ 30 წელიწადში ერთხელ უშვებენ. მის პირდაპირ ცნობილი აივანი „საცეკვაო სცენაა“, რომელიც ხეობის თავზე 12 მეტრიან ბურჯებზე დგას. „მთავარი დარბაზის“ ქვეშ ჩანჩქერი გადმოდის, რომლის სამი ნაკადი აუზში ჩაედინება. ტაძარს მისი სახელი ჰქვია. ჩანჩქერს მიაწერენ ჯადოსნურ თვისებებს. როგორც ამბობენ, პირველი ნაკადის წყალი სამკურნალო თვისებებით გამოირჩევა, მეორე ნაკადის წყალი გონებისთვისაა სასარგებლო, ხოლო მესამე ნაკადის წყალი სიცოცხლეს ახანგრძლივებს. თუმცა სტუმრებს აფრთხილებენ , რომ სამივე ნაკადის ერთროულად დალევა უბედურების მომტანია, ამიტომ მხოლოდ ორი ნაკადის წყლის დალევას ურჩევენ.ჩანჩქერთან ახლოს ჯისუს ტაძარი დგას, ის ასევე სასწაულმოქმედად ითვლება. სიყვარულის ღმერთის სახელზე აგებულ ტაძარში ერთმანეთისგან 18 მეტრით დაშორებული ორი "სიყვარულის ქვაა". ბევრი ახალგაზრდა იაპონელი მოდის მათთან, რომ გაიარონ თვალებდახუჭულებმა ქვებს შორის სიყვარულის საპოვნელად კიომიძუს სატაძრო კომპლექსი ბაღებსა და სხვა ლამაზ ნაგებობებს მოიცავს.მათ შორისაა სამ სართულიანი კოიასუს პაგოდა. მას სტუმრობენ იოლი მშობიარობის მოსურნეები. აქვეა შედარებით მცირე შაკა ბუდასა და ამიდა ბუდას სახელზე აგებული ტაძრები. ტაძრების კომპლექსს უზარმაზარი ტერიტორია უკავია თვალწარმტაცი მთის ფერდობზე. ტაძრის ტერიტორიაზე პატარა ჩანჩქერია. ეს ტაძარი წარმოადგენს ჰოსოს სკოლის (შეესაბამება იოგაჩარას ინდურ ფილოსოფიურ სკოლას. სკოლის დამფუძნებელია დოშო). სიწმინდეს. ეკუთვნის დედამიწის სულის ჯინშუ-ჯინჯას (地主 神社) შინტოს სალოცავი, სადაც ცხოვრობს რამდენიმე სული, მათ შორის, ოქონინუში-ნო-მიკოტო, "სიყვარულის ღმერთი".. კიომიძუ-დერა ერთ-ერთი ყველაზე პოპულარული ტაძარია იაპონიაში, აქ ათასობით ტურისტი და მომლოცველი ჩამოდის.